Римма Бикмөхәммәтова югалган танышын эзләүдә ярдәм сорый (ФОТО)

	Журналист Римма Бикмөхәммәтова Башкортстан республикасы Стәрлебаш районыннан булган Илфат Шәяхмәтовны эзли. "Матбугат.ру"га билгеле булганча, 2019 елның 13 октябрендә ул Уфадан Мәскәүгә эшкә барырга чыга һәм шуннан бирле аның белән элемтә өзелә. Бүгенгәчә аның кайда булуы билгесез.	 "Мондыйны язарга туры килер дип уйламаган идем... Әмма танышым югалды һәм ярдәм кирәк. Күптән аралашмасак та, хәтеремдә бүгенгедәй бер эпизод тора: ул милициядә эшли иде, бервакыт төнлә күршеләребезнең мунчасы яна башлады. Нәрсә эшләргә белмичә басып торганда, безнең бакча коймасы аша җитез генә сикереп, ярдәм килеп җиткәнче янгынны сүндерә башлады. Ә бүген аның турында "Кеше югалды, ярдәм итегез!" дигән хәбәрләр генә килә", - дип уртаклаша Римма. 
	---	
Матбугат.ру

	№ --- | 15.11.2019	


